שיחת ויקיפדיה:סופשבוע ללא ערכים/22-25.02.07

message: חברים, התאריך המקורי שנקבע לויקיפדיה:סופשבוע ללא ערכים מתקרב (סוף השבוע הבא!). אזכיר במשפט אחד במה מדובר: סופשבוע (מורחב) שבו הוויקיפדיה יוצאת בקריאה רשמית לא לכתוב ערכים חדשים כי אם לטפל בערימה ההולכת וגדלה של אלפי ערכים בעייתיים. פרטים נוספים בדף. כשהצעתי את הרעיון בשעתו נרשמה תמיכה יפה. פחות משבוע לפני תחילת המבצע (שאני תולה בו תקוות רבות), צריך להתחיל להחיות את הדף ולהתגייס למשימות הבאות:
* הכנת תמונת פרסום קטנה (או תבנית משתמש), משהו בסגנון של התמונה שמופיעה עכשיו שם בדף, שבזזתי מהוויקי הגרמני. המטרה היא שאנשים ישבצו אותה בדף המשתמש והדבר ייצור עוד מודעות והירתמות למבצע. (אסף?)
* מציאת פתרון טכני שיאפשר, במהלך המבצע, להציג למי שבא לפתוח ערך חדש הודעה בולטת על קיומו של המבצע ויקרא לו שלא לכתוב ערך חדש אלא להירתם לשכתובים. (רותםליס, ערן?) 
* הכנת סטטיסטיקות עדכניות על כמות הערכים בכל אחת מקטגוריות הערכים לטיפול (ראו בדף).
* יצירת דפי המשנה "יומן פעילות" ו"דף הצוותים" ויציקת תוכן בהם. חשוב שהמבצע יתנהל בתחושת "עבודת צוות מסביב לשעון", עם עדכוני התקדמות שוטפים.
אף שרק לאחרונה התנהל פה באלתור המיזם הזריז "משכתוב לכיכוב", אני חושב שכדאי לדבוק בתאריך המקורי. עכשיו חורף, יש יותר סיכוי שאנשים שוהים בביתם, והרבה זמן לא היה לנו איזם מיזם מוצלח באמת.
אשמח להערות, תגובות והצעות. ‏Harel‏ • שיחה 10:08, 16 בפברואר 2007 (IST)
replies: text: הי הראל. לבקשתך תרגמתי את הסמל לעברית - ראה כאן: :תמונה:סופשבוע ללא ערכים.png. בברכה, אסף 13:20, 16 בפברואר 2007 (IST).
replies: text: :לדברים שאינם צילום, SVG או למצער, PNG, טובים הרבה יותר. קומולוס • שיחה 13:45, 16 בפברואר 2007 (IST)
replies: text: ::העלתי גרסה חדשה. אסף 13:53, 16 בפברואר 2007 (IST).
thread_title:  סופשבוע ללא ערכים 

message: Hallo, ich habe gesehen, dass ein Interwikilink auf diese Seite gesetzt wurde. Wird hier nur über das deutsche Projekt berichtet oder plant ihr ein eigenes? Hello, I just saw that you interwikilinked this site and I was wondering if you simply tell about our project or if you are planning one yourselves. (Sorry, I speak absolutely no Hebrew ...) --Gnom
replies: text: We're planning something similar - but it's only a beggining. נדב 00:52, 21 בדצמבר 2006 (IST)

text: גאוני.אפשר להצטרף? חתונה קתולית 14:45, 16 בפברואר 2007 (IST)
thread_title: From Germany

message: העמוד הזה מעודכן ללפני שבוע, מה שלא מאפשר תחזוקה אמיתית שלו. יש סיכוי שמישהו יעדכן את זה ידנית, או שזה נעשה אוטומטית? מור שמש 15:03, 23 בפברואר 2007 (IST)
thread_title:  ערכים ללא קטגוריות 

message: למרות שכבר קצת מאוחר, רציתי להעיר שתבנית האזהרה בדף עריכה של דפים חדשים לא אמורה להופיע למשתמשים אנונימיים, כי ייתכן שהם סתם יבהלו וזה ירתיע אותם מכתיבת ערכים בוויקיפדיה. נא לקחת זאת בחשבון לעתיד כשיהיו פרוייקטים דומים. אנתרופוס 09:16, 24 בפברואר 2007 (IST)
thread_title:  הערה 

message: אלא מעת לעת, למי שעוסק בזה כדאי לבדוק קודם כל האם באמת אין דפים שמקושרים לערך. (בקישור "דפים המקושרים לכאן" שבתיבת הכלים. ד.ט 22:29, 24 בפברואר 2007 (IST)
thread_title:  רשימת הדפים היתומים אינה מתעדכנת אוטומטית 

message: המומים מגודל הרשימה של הערכים לשכתוב? מיואשים מכמות הערכים דורשים עריכה? הייתם רוצים רשימה של הערכים הדורשים השלמה לפי נושאים?
עכשיו (וגם לפני כן, למען האמת) אתם יכולים!
הכנסו ל‏כאן, רשמו את הקטגוריה שבה אתם רוצים לטפל, ובדקו באלו ערכים מופיעה התבנית!
מוגש כשירות לכל אלו שלא היו מודעים לזה עד עכשיו. שבוע טוב, דניאל צבי 00:47, 25 בפברואר 2007 (IST)
thread_title:  פילוח - זה כאן! 

message: אשמח לשמוע כאן מסקנות ולקחים מסוף השבוע ללא ערכים. אני חושב שהתפוקה וההיענות היו בסך הכל מרשימות. יש עדיין הר כביר של ערכים בעייתיים, ונדמה שצריך חודש ללא ערכים כדי להיפטר ממנו, אבל כל מסע בן אלף מילים מתחיל בצעד קטן. הצעות ייעול? לקחים? מסקנות? ‏Harel‏ • שיחה 09:53, 25 בפברואר 2007 (IST)
replies: text: לצערי לא יצא לי להיות הרבה מול המחשב ולעזור, אבל בכל זאת עזרתי. אני חושב שצריך לעשות את ה"סופשבוע ללא ערכים" כל חודש בתחילת החודש או בסופו, נראה לי ממש נחמד ויעיל. ומי שיכול שיסכם את הסה"כ בטבלה.--Andrei 10:35, 25 בפברואר 2007 (IST)
replies: text: :כדאי להיזהר בהסרה מוקדמת של תבניות העריכה, בלהט הקרב, ומוטב שלא מי שערך יעשה זאת. ד.ט 10:49, 25 בפברואר 2007 (IST)
replies: text: ::לדעתי זהו אחד המיזמים המוצלחים ביותר בויקי ויש למסד אותו כדי שנוכל להפחית את הכמות הענקית של ערכים בעייתיים. לדעתי תכיפות של פעם בחודש/ חודש וחצי היא מצויינת. כמו כן, שמתי לב כי ערכים רבים לשכתוב לא ניתנים להצלה בכלל ולכן אולי כדאי ליצור איזשהו נוהל מקל למחיקת ערכים שהם עילגים/שגויים יותר מדי (למשל הערך על אמל לפני שעבדתי עליו שהיה רצוף שגיאות וניסוחים גרועים לכל אורכו). אליזבט •• שיחה 14:04, 25 בפברואר 2007 (IST)
replies: text: :::אכן הייתי מסכם את המיזם הזה כמצליח למדי. ניכר שיתוף פעולה של ויקיפדים רבים. אני חושב שלא כדאי אבל לחזור על כך לעתים כה קרובות, כי ככה ההתלהבות תפחת לאיטה - בדיוק כמו במתקפות האיכות. פעם בשלושה חודשים נראה לי סביר. מור שמש 16:30, 25 בפברואר 2007 (IST)
סיכום שלי: קודם כל מספרית בהחלט מדובר על הצלחה - כ-10% מכלל הערכים הבעייתים תוקנו וזה בהחלט מצויין (חלק יותר חלק פחות). איכותית קשה לקבוע. חשוב הרבה יותר לערוך את הערך יהדות (שזה בושה לויקיפדיה העברית) מאשר את הערך אגלא שנעשה ולכן לעיתים קרובות הסיכום המספרי מטעה ולא מדוייק.
מסקנות לעתיד: 
#כדאי במידת האפשר ליצור דפים מרכזי פעילות והתקדמות. דף האיחוד היה הצלחה גדולה לפי דעתי, שכן אורגן באופן פשוט וגרם לאנשים להצטרף. נכון, כמות הערכים לאיחוד הייתה נמוכה בהרבה מהערכים לשכתוב או איחוד, אך ניתן לארגן דפים דופים ע"פ נושא או ע"פ חשיבות (כמו ההבדל בין "יהדות" לבין "אגלא") גם בסוגים אחרים של תיקונים (שכתוב, עריכה וכו')
# המסקנה הקודמת מובילה אותי למסקנה הנוכחית - חשוב לפני מתקפה עתידית לארגן באופן מסודר רשימה של נושאי התמחות שתוקשר למתקפה. נכון, יש תבניות משתמש בנוגע להבנה בתחום מסויים, והיו בעבר דפים שכיום כבר לא מעודכנים, אך צריך לעשות את זה במסודר ובנוחות, כך שיהיה ניתן לפנות לגורם הרלוונטי ועם ידע מספיק בשביל שאלות
# המסקנה האחרונה היא שראוי שיהיו אחראיים לכל סוג של תיקונים. באופן אישי ניסיתי לקחת על עצמי את האחריות על האיחודים וזה בא לידי ביטוי גם ביצירת הדף המדובר, אך בעיקר לכך שעברתי על ערכים רבים ופניתי בנוגע לכל ערך ספציפי למשתמש שנראה לי שיש לו יידע מספק בתחום שיוכל להגיד או לבצע את האיחוד במידת הצורך (בשביל זה צריך ליישם את המסקנה השנייה). כך, כאשר היה ערך בנוגע למושג בכימיה למשל פניתי ישירות למי שמבין בתחום ותוך שעות בודדות כבר הערך תוקן ואוחד/לא אוחד במהירות. אם היינו מחכים שבמקרה משתמש עם יידע מספק יכנס לערך הספציפי הזה, סביר שלא היה קורה דבר ולכן חשוב למנות אחראיים שיתנדבו לנושא מסויים.
אלו מסקנותיי העיקריות. בברכה, אסף 19:36, 25 בפברואר 2007 (IST).

text: אני מאוד נהניתי בסופשבוע הזה. אני מניח שהליכוד הזמני למטרה מסויימת גורם לעבודה יעילה יותר. אני מסכים לחלוטין עם אסף ובעיקר בחלק על הדפים המרכזיים, הם באמת מאוד עוזרים. פשוט הרבה יותר קל לעבוד כשיש מולך רשימת TO-DO, ועדיף שלא תהיה ארוכה מ-100 משימות. ולכן יש לחלק את כל הערכים לשכתוב לפי נושאים או לפי חשיבות. אייל - שיחה 21:54, 25 בפברואר 2007 (IST)
replies: text: :הנה רעיון: בדף ההרשמה (ומה בדיוק הייתה מטרתה עכשיו?) נשים נושאים, וכך אחד יחתום תחת נושא כלשהו. לאחר מכן, אחראי המיזם יחלק לכל מי שנרשם ערך (חשוב) שדורש שכתוב/עריכה/הרחבה לפי הנושא תחתו הוא חתם. המטרה פשוטה: לקחת ממשתמשים שלא יודעים מה לערוך את ההחלטה הזו, ולתת להם עבודה, עם יעד מוגדר. יש כאן כל כך הרבה מה לעשות, שלפעמים אתה פשוט מסתובב בדפי השיחה מבוהל ומבולבל. ולגבי שם המיזם - אולי "העבודה משחררת"? לא, זה קצת מוגזם. בכל אופן, אני חושב שבאמצעות מיזם כזה נוכל לסדר ערכים בעייתיים וחשובים כמו כלכלה, יהדות ומי יודע מה עוד. ‏Yonidebest Ω Talk‏ 05:48, 26 בפברואר 2007 (IST)
לדעתי תמרורי העצור בדפים הלא קיימים היו לא לגיטימיים, עובדה שהם עבדו - (כמעט) בכלל לא נכתבו ערכים חדשים בזמן המבצע, כאשר כידוע רובם ככולם נכתבים ע"י משתמשים אנונימיים או חדשים, ונראה שהתמרור הבהיל אותם. אם הם עבדו כל כך טוב, זהו סימן לכך שהם עברו את גבול הלגיטימיות ויצרו מצג שווא של איסור מלא על כתיבת ערכים. יחסיות האמת 05:23, 26 בפברואר 2007 (IST)

text: על מה אתה מבסס את הטענה כי רוב הערכים החדשים נכתבים על ידי אנונימים? זהר דרוקמן - I♥Wiki‏ 07:06, 26 בפברואר 2007 (IST)
replies: text: :יכול להיות שהוא צודק, אלא שהם נמחקים כמעט מייד. אני הייתי מונע מאנונימים מלכתוב ערכים חדשים, שמספקים בעיקר מטרד. הלל • שיחה   • תיבת נאצות   07:11, 26 בפברואר 2007 (IST)
replies: text: :::יחסיות, אם כך - הם השיגו את מטרתם. היה שם ניסוח מוקפד ש"הפציר" בוויקיפדים לא לכתוב, לא אסר עליהם. המטרה בפירוש הייתה הפניית האנרגיה מכתיבת ערכים לשיפור אלה הבעייתיים. לגיטימיות - לך חפש לך במקום אחר. ‏Harel‏ • שיחה 10:13, 26 בפברואר 2007 (IST)
thread_title:  מסקנות ולקחים